# Duođaštan- ja oastinfápmudus

## Duođaštan- ja oastinfápmudusa definišuvdna

Sus geas lea duođaštan- ja oastinfápmudus lea váldi diŋgot gálvvu dahje bálvalusa bušeahttahálddašanválddi fápmudusa bokte ja dohkkehit sisaoastima dahje olggosmáksima.

Dohkkeheapmi/duođašteapmi dahkko guoskevaš ekonomiijavuogádagas (rehkegiid meannudeapmi, doarjjameannudeapmi, bálkká ja mátkerehkegiid iešdoaimmahanportála). Seamma olmmoš sáhttá diŋgot ja duođaštit. Sus geas lea sisaoastinovddasvástádus lea addojuvvon fápmudus mii vástida dohkkehanovddasvástádusa.

## Duođašteapmi

Duođašteami ferte eará olmmoš dahkat go son gii atná bušeahttahálddašannválddi. Duođašteaddjis ferte vuođđu ja máhttu mii dárbbahuvvo dárkkistit gálvvu/bálvalusa diŋgojumi olis. Dábálaččat lea nu ahte sus geas lea ovddasvástádus diŋgojupmái maid duođašta.

*Dat gii duođašta galgá gozihit ahte:*

* Gálvu dahje bálvalus mii lea vuostáiváldon lea nu go diŋgojuvvon dahje sihttojuvvon
* Formálalaš gáibádusat rehkegii leat sajis girjedoalloláhkaásahusa §5-1-1 olis
* Rehket oktiivástida dieđuid mat leat lohkon rehketvuogádahkii
* Rehkega submi oktiivástida submi mii lea lohkon rehketvuogádahkii
* Rehkega báŋkokontonummár oktiivástida báŋkokontonummára mii lea lohkon rehketvuogádahkii
* Haddi ja máksineaktu lea nu go šihtton
* Bargu lea dahkkon ja diimmuid lohkku doallá deaivása
* Duođaštusat (diibmolisttut, šiehtadusat) leat mielddusin ja dárkkistuvvojit rehkega ektui
* Gálvvut leat girjejuvvon luvvodahkan dalle go nu galgá
* Lea rievttes konten Sámedikki ekonomiijamálle ektui
* Lea rievttes momsa-koda
* Leat rievttes kodat muđui ge (barginummár, teakstaspesifiseren)
* Ii duođaš iežas goluid
* Rehkegat meannuduvvojit dađistaga, nu ahte Sámediggái eai boađe liige reantomáksimat

*Čujuhit Sámedikki ekonomiijanjuolggadusaide kap. 9.2.*